Politivennen, 1806-01-01
Til Direxionen for Universitetet og de lærde Skoler om Jndretningen af den nye Examen Artium. Examen Artium, saaledes som den i Fjor Efteraar var organiseret, ved Examnandernes Fordeling til fire forskjellige Deputationer, synes at have den Mangel, at saavel Examinationsmaaden, som Censuren ej kan love den forenskede Enhed. Det kan i et og samme Fag, f. Ex. Latin, Græsk eller Historie, være en aldeles forskjællig Sag at examineres deri af et Medlem af een Deputation, og at examineres i det samme af et Medlem af en anden Deputation; Examinatores kunne, da de i samme Ting examinere til samme Tid, ej personligen gjøre sig bekjendte med hinandens Methode, og det bliver paa denne Maade et Lykketræ(og Lykketræffer vilde man saa saare gjærne ønske bort fra Examiner) at komme under den ene eller under den anden Deputation; det samme er Tilfældet i Henseende til Censuren, da det maae antages at være muligt og vel endog uundgaaeligt, at dennes Aand maa i forskjællige Deputationer i samme Materies Bedømmelse, være forskjællig og følgeligen ogsaa af forskjælligt Udfald. Hertil kommer den Ulejlighed ved disse Deputationers Organisationsmaade, at deres Medlemmer, i det mindste i Henseende til de forskjællige Udarbejdelser, skulle fælde Dem i 10 til 12 forskjællige Dele. Kan det antages at disse Mænd, skjendt Professores (dog hver allene i sin Videnskab), kunne alle besidde saamegen Kundskab i alle disse Dele, som der udkræves, for at fælde en retfærdig og samvittighedsfuld Dom? Kan Mathematikeren f. Ex. altid formodes at være saa god Filolog, som han maa være, for paalideligen at bedemme Sproget i en latinsk Stil, eller omvendt Filologen saa god Mathematiker, som han bør være, for at kunne grundigen fælde Dom over en Udarbejdelse i Arithmetik eller Geometri, saaledes som denne fordres af Deposituri. Og nu de levende Sprog, kunne alle Deputationsmedlemmer antages at forstaae Fransk og Tydsk, med den grammatikalske Nøjagtighed, som hertil udfordres? Man veed, at denne Censur er befalet at skee under Forsegling, saa at den ene maa antages at være uvidende om den andens Domme. Alle disse Ulejligheder synes at kunne undgaaes, naar Deputationerne organiseredes efter Videnskaberne, saaledes som hele Undervisningen, saavel i Skoler, som ved Akademiet, nu er fordelt. Der kunde da anordnes een Deputation for Latin, Græsk og Hebraisk og ligeledes for de derhen hørende forskjellige Udarbejdelser; en anden Deputation kunde anordnes for den danske Stil og Udarbejdelserne i Religion; en tredie for Oversættelser i eller fra Tydsk og Fransk, en fjerde for Historie og Geograft, og en femte for Arithmetik og Geometri. Paa denne Maade erholdtes mere Enhed i Censuren, da samme Mænd kom til at bedømme alle Kandidaters Udarbejdelser i samme Fag, og det kunde tillige med Vished antages, at alle Medlemmer i enhver Deputation, der vel ej behøvede at bestaae af flere end 2 til 3, vare den Materie fuldkommen voxne, som de skulde paatage sig at bedømme. At Deputationerne ej kunde paatage sig flere Fag, end de for hver foreslagne, og at Medlemmernes Arbejd kun vilde lettes dem i Forhold til deres større eller mindre Bekjendtskab til de Materier, som bedømtes, vil indsees, naar det betænkes, at de nu fik alle Examinanders Udarbejdelser at bedømme i et Par Fag, istedet for at de før havde en Fjerdedels Udarbejdelser at overfare i alle Fag. At Deputationernes Antal ved denne Forandring blev 5 istedet for 4, vilde heller ikke kunne lægge nogen Hindring i Vejen for en god Sags Fremme, saa meget mindre som disse Deputationer ej krævede flere end 2 til 3 Medlemmer, istedet for at Deputationerne i Fjor bestode hver af 4 Medlemmer. Tillid til den høje Universitets- og Skoledirerions Omhu, for at fremme den retfærdigste og kyndigste Bedømmelse af unge akaDemiske Borgeres første Tildrædelses-Prøve paa den akademiske Bane, lader mig sikkert haabe dens Opmærksomhed for et dertil sigtende Forslag.